ΑΡΧΑΙΑ ΦΙΛΟΣΟΦΙΑ

Κατερίνα Ιεροδιακόνου

Το μεταπτυχιακό μάθημα ΑΡΧΑΙΑ ΦΙΛΟΣΟΦΙΑ εξετάζει τις θεωρίες γνώσης των αρχαίων φιλοσόφων. Ξεκινά με τις θεωρίες των Προσωκρατικών φιλοσόφων, και συγκεκριμένα του Ξενοφάνη και του Δημόκριτου, που θεωρούνται από μερικούς μελετητές ως εισηγητές μιας μορφής πρώιμου σκεπτικισμού. Συνεχίζει με την ανάλυση του ορισμού της γνώσης και τη διάκρισή της από την απλή πεποίθηση στους διαλόγους του Πλάτωνα *Μένων*, *Πολιτεία*, και *Θεαίτητος*. Κατόπιν εξετάζει τη θεωρία της αντίληψης, του συλλογισμού και της επιστημονικής απόδειξης στα ψυχολογικά και λογικά έργα του Αριστοτέλη, και ιδιαίτερα στο *Περί ψυχής*, στο *Περί αισθήσεως και αισθητών* καιστα *Αναλυτικά ύστερα*,. Τέλος, παρουσιάζει τις γνωσιολογικές θεωρίες και διαμάχες της Ελληνιστικής περιόδου, και συγκεκριμένα τις απόψεις που διατυπώθηκαν για τα θεμέλια της γνώσης από τους Επικούρειους, τους Στωικούς και τους σκεπτικούς.